**și dacă**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

şi dacă mâna mea năucă

îţi va atinge tâmpla tresărind numai în vis

şi dacă nimeni n-ar şti să spună decât

e un poet nebun, nu-l luaţi în seamă

şi dacă viitorul s-ar materializa pentru fiecare

în imaginea dorită şi n-ar mai fi nimic apoi

clipă veşnică a mea ai fi, mirare a mea,

şi dacă umblătoarele legende

ar găsi uneori drum înapoi

despre noi să spună lumii renăscute

o inimă ar bate la fiecare fereastră

şi restul o zare ca orice zare

unduindu-se tăcut depărtărilor

şi dacă doi plus doi, plus doi, de n ori doi

fac uneori un mănunchi imperfect de suflete

cu o aripă vis, una poezie

zburăm în fiecare clipă clipele toate

cu poezia roată şi un pic sculptate

să pară imperfecte-imperfecte

luminii când ca o mare se revarsă în ochi şi suflete

şi dacă soarele râde

când cu inimă tei şi crini

şi sânge de tigroaică de zahăr ars te iubesc

te iubesc, te iubesc... şi ascund infinitul ăsta

să nu se risipească

în clepsidre şi ceasuri inimă uitate

care zâmbesc astfel

–

Copyright Mariana Fulger